Csepregi György (zeneszerző) – Wikipédia
Csepregi György (zeneszerző)
Született 1966. május 31. (51 éves)
Csepregi György (Budapest, 1966. május 31. ) magyar zeneszerző, képzőművész, irodalmi publicista.
Tagja a Magyar Zeneszerzők Egyesületének, [1]a Magyar Alkotóművészek Országos Egyesülete képzőművész tagozatának, az Alkotó Muzsikusok Társaságának és az Artisjus Magyar Szerzői Jogvédő Iroda komolyzene tagozatának. Az Artisjus száznál több művét tartja nyilván : szimfonikus- és kamarazenék, egyházi és világi kórusművek, szólóhangszerre írt darabok,ill. kísérőzenék ( rádiójáték, hangoskönyv ).
4 A zeneszerző
5 Nyomtatott források
Anyai ágon részben szicíliai olasz származású. [2]Apai nagyapja népzenész. Komolyzenész édesapja gyermekkorától több művészeti ágban képezte. Sinkó István, majd tizenöt éves korától Váci András növendéke a BMK rajzkurzusain.
Tizenhét éves korában templomban orgonál Ozorán.
1986-ban hosszabb időt tölt Nyugat-Európában, Amszerdamban és Párizsban él.
Hazatérve számos publikációja - rajzok és írások - jelent meg rangos hazai lapokban. Részvtevője az 1990-es évek hazai avantgard törekvéseinek a Fiatal Képzőművészek Stúdiója tagjaként( Fiatal Művészek Finnországban, 1993 kiállítások az FMK-ban és az Ernst Múzeumban, szereplője a Gallery by Nigh eseményének ). Emellett kiállítást rendez a Déli Pályaudvar várójában, hajléktalanok számára.
Az 1990-es években Érdre költözött.
2000-ben mutatják be első vallásos témájú zeneművét.
2006-tól tagja a Magyar Zeneszerzők Egyesületének. Zenéi a Magyar Katolikus Rádióban, a Kossuth Rádióban és a Bartók Rádióban hangzanak el. Több zenés-beszélgetős műsor rendszeres vendége : Esti séta, Zene-közelben Juhász Előddel, Muzsikáló délután. Szcenikus szimfóniáját a Nádor Teremben Antal Mátyás vezényli. Rendszeres szereplője az Ars Sacra Fesztiváloknak és az AMT-napoknak. 2008-ban csatlakozik az Alkotó Muzsikusok Társssága összművészeti csoporthoz.
Képzőművészként morális problémák foglalkoztatják, részben periférián élő emberek a modelljei ( "Csavargóportrék", " Drámai portrék") emellett nonfiguratív festményeket készít, de a karikatúráit is publikálja a satóban.[3] Önálló kiállításai zenei-összművészeti produkciók, egyben szerzői estek is. Festőként és grafikusként huszonévesen lesz tagja a FKSE-nek, majd a MAOE képzőművész tagozatának. Itthon és külföldön mintegy félszász kiállításon szerepelnek a munkái.[4]
1988 * Vasas Ifjúsági Ház, Budapest
1989 * Madách Galéria, Salgótarján
1990 * Budapesti Művelődési Központ
1992 * Studio Galéria, "Gallery by Night", Galéria 11, Budapest
1993 * Fiatal Művészek Klubja, Budapest
1994 * Bocskai Galéria, Budapest
1997, 2003 • Művelődési Központ, Érd
2000 • Petőfi Múzeum, Aszód
2004 • Budapesti Művelődési Központ
2005 • Barátság Művelődési Központ, Százhalombatta
2008 * Gellért Hotel, Budapest
2014 * Országos Idegennyelvű Könyvtár, Budapest
1992 * Új Studio Tagok kiállítása, Galéria 11, Budapest • II. Országos Szobrászrajz Biennálé, Budatétényi Galéria, Budapest • Stúdió ’92, Ernst Múzeum, Budapest 1993 • Fiatal Művészek Finnországban, Imatra, Kuopio • Az utca egy álom, Lycée de Mortain, Mortain • Culturel de Saint-Lo, Saint-Lo (Franciaország) • Görög mitológia, Museum de Arte de Goiania, Goias (Brazília) • Among ideas, G. Postale, Firenze • XII. Debreceni Országos Nyári Tárlat, Aranybika Szálló, Bartók Terem, Debrecen 1994 • Stúdió ’93, Budapest Galéria Lajos u., Budapest • Sarajevo Capital Cultural, Tarragona (Spanyolország) 1995 • Stúdió ’94, Ernst Múzeum, Budapest • Bosnia-Czeczenia-Rwanda, G. Pryzmat, Krakkó (Lengyelország) • Stúdió ’95, Tűzoltó utca 72., Budapest 1997 * Magyar Szalon, Műcsarnok, Budapest 1998 • A jövő tárgyai, M. der Arbeit, Hamburg 1999 • Millennium, Vándorkiállítás (Olaszország) 2004 • Téli Tárlat, Városi Művelődési Központ, Érd.
Szépprózákat, esszéket, tárcákat publikál tk. az ÉS,a Mozgó Világ vagy az Irodalmi Szemle oldalain. Az ezredfordulón a Magyar Nemzet tárcaírója[5]. Eredeti írásai mellett zanzásítva újraírja Shakespeare műveit, más írók stílusában.[6]
Szerzői estjein összművészeti szándék mutatkozik meg, ezek egyben koncertek, kiállítások és felolvasóestek. Ezek létrehozásaban Kossuth-, Príma és Junior Príma-díjas, Artisjus- és Liszt-díjas, nemzetközileg elismert művészek is segítik előadóként, műsorvezetőként : tk. Hűvösvölgyi Ildikó, Antal Mátyás, Csáki András, Razvaljajeva Anasztázia, Jaroszlava Simonova, Székely Edit, Puskás Levente, a CantuS CorvinuS Vegyeskar vagy az Anima Musicae Kamarazenekar. Fontosabb önálló estjei : Gellért Hotel,2008, "Egy szerző két arca",OIK, 2014, Nádor Terem, 2016, " Eredet",OIK, 2016, Zeneakadmia Gyakorló Iskolája - Hűvösvölgyi Ildikóval - 2017
Művei :[7]
Zongoradarabok : Romance in d-moll (1981), Hat zongora improvizáció (2002), Hangszer-imitációk zongorára (2002),Le Capitaine Printemps (2002), A belső hallás (2006), Hommage az ősöknek (2009), La danzatore (2009), A gondolat utazása (2011), Simfonietta zongorára (2011), Tavaszi gyermekdalok (2012), A forrás (2014), Őszi gyermekdalok (2015)
Egyéb szólóhangszerre írt művek : Diptichon -két mitológiai portré (fuvolára, 2011), Két mediterrán portré (gitárra,2017)
Kamarazenék : Tél-sirató táncok (2013), G-a-l-l-a-i variációk (2013), Northern (2014), Szerenád (2015)
Versenyművek ; B-dúr versenymű trombitára és orgonára (1983), Zongoraverseny (2016)
Szimfónikus zene: Szcenikus szimfónia (2016)
továbbá : könnyűzene (jazz-rock), kísérőzenék
Kortárs Magyar Művészeti Lexikon, 1. kötet, 1999, Enciklopedia kiadó, ISBN 9638477431 Ö
Magyar Festők és Grafikusok Életrajzi Lexikona, 1.kötet, NBA Kiadó, ISBN 9632025318
A Magyar Irodalom Évkönyve, 1994, Széphalom könyvműhely
JAK-Lexikon, JAK Irodalmi Egyesület, 2004
Who is who Magyarországon ?
Farkas Anita : A Gallery by Night, BA szakdolgozat, Szabadbölcsész szak, Művészettörténet szakirány, 2012
Luty Johanna : 25 éves az Alkotó Muzsikusok Társasága, BA szakdolgozat, Szegedi Tudományegyetem Juhász Gyula Pedagógusképző Kar, Ének-zene Tanszék, 2012, JGYPK 00 183/2012 OKL
↑ Magyar Zeneszerzők Egyesülete. www.hungaropus.hu. (Hozzáférés: 2018. február 3.)
↑ Csepregi György szerzői estje. www.parlando.hu. (Hozzáférés: 2018. február 3.)
↑ „CSEPREGI GYÖRGY”, Magyar karikaturisták adat- és szignótára, 2016. július 2. (Hozzáférés ideje: 2018. február 20.) (hu-HU nyelvű)
↑ „Csepregi György - artportal.hu”, artportal.hu (Hozzáférés ideje: 2018. február 3.) (hu-HU nyelvű)
↑ Csepregi György. mno.hu. (Hozzáférés: 2018. február 3.)
↑ list of music works. Csepregi György music composer. (Hozzáférés: 2018. február 17.)
A lap eredeti címe: „https://hu.wikipedia.org/w/index.php?title=Csepregi_György_(zeneszerző)&oldid=19650277”
A lap utolsó módosítása: 2018. február 20., 21:57